Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14535

2.Megjegyzés: A "Rádiószabályzat"-ra történő minden hivatkozás a Nemzetközi Távközlési Unió (ITU) által kiadott Rádió- szabályzatra értendő. A "Rádiószabályzat"-ot rendszeresen kiegészítik azokkal a határozatokkal, melyek a rendesen 2 – 3 évenként megtartott World Radiocommunication Conference (Rádiókommunikációs Világ Tanácskozás) Záróokmányában jelennek meg. Az ITU folyamatban lévő ügyeiről - mivel azok kihatással vannak a légiközlekedésben használt rádióberendezések frekvencia használatára - a "Radio Frequency Spectrum Requirements for Civil Aviation" (Polgári Légiforgalmi Rádiófrekvencia-tartomány Követelményeinek Kézikönyve) tartalmaz további információkat, beleértve az ICAO jóváhagyott hivatalos célkitűzéseiről, álláspontjáról szóló hivatalos kiadványt is (Doc 9718). 1.1 Szolgálatok Aeronautical broadcasting service - Légiforgalmi rádióadó szolgálat. A léginavigácóval kapcsolatos tájékoztatások adására létesített rádióadó szolgálat. Aeronautical fixed service (AFS) - Légiforgalmi állandóhelyű szolgálat. Távközlési szolgálat meghatározott állandóhelyű pontok között, amelyet elsősorban a léginavigáció biztonsága és a légiforgalmi szolgálatok rendszeres, hatékony és gazdaságos üzemelése céljából nyújtanak. Aeronautical fixed telecommunication network (AFTN) - Légiforgalmi állandóhelyű távközlési hálózat. Légiforgalmi állandóhelyű áramkörök világméretű rendszere, amely a légiforgalmi állandóhelyű szolgálat részét képezi, és amelyet az azonos vagy kompatibilis kommunikációs jellemzőkkel rendelkező légiforgalmi állandóhelyű állomások közötti közlemény- és/vagy digitális adatcsere céljából hoztak létre. Aeronautical mobile service (RR S1.32) - Légiforgalmi mozgó szolgálat (RR S1.32). Mozgó szolgálat légiforgalmi állomások és légijármű-állomások között, vagy légijármű-állomások között, amelyben mentőtutaj-állomások is részt vehetnek; a kényszerhelyzeti helymeghatározó rádió-irányjeladó állomások szintén részt vehetnek ebben a szolgálatban a kijelölt vész- és kényszerhelyzeti frekvenciákon. Aeronautical mobile (R)* R - Route = Útvonal * service (RR S1.33) - Légiforgalmi mozgó "R"* szolgálat (RR S1.33). Olyan légiforgalmi mozgó szolgálat, amelyet a repülések biztonságával és rendszerességével kapcsolatos rádiólevelezés céljára tartanak fenn, elsősorban az nemzeti és nemzetközi polgári légiútvonalakon. Aeronautical mobile-satellite service (RR S1.35)- Légiforgalmi mozgó-műholdas szolgálat (RR S1.35) Olyan mozgó-műholdas szolgálat, amelyben a mozgó földi állomások, légijárművek fedélzetén találhatók. A mentőtutaj-állomások és a kényszerhelyzeti helymeghatározó rádió-helyjeladó állomások szintén részt vehetnek ebben a szolgálatban. Aeronautical mobile-satellite (R)* R - Route = Útvonal * service (RR S1.36)- Légiforgalmi mozgó-műholdas "R"* szolgálat (RR S1.36). Olyan légiforgalmi mozgó-műholdas szolgálat, amelyet a repülések biztonságával és rendszerességével kapcsolatos rádiólevelezésre tartanak fenn, elsősorban a nemzeti és nemzetközi lpolgári égiútvonalakon. 2007/70/II. szám Aeronautical radio navigation service (RR S1.46) - Légiforgalmi rádiónavigációs szolgálat (RR S1.46). A légijárműveken történő felhasználásra, azok hatékony és biztonságos üzemelése érdekében nyújtott rádiónavigációs szolgálat. Megjegyzés. - Referenciaképpen, valamint a légiforgalmi rádiónavigációs szolgálat fenti meghatározásának jobb megértése végett hivatkozunk az alábbi Rádiószabályzatokra: RR S1.10 Rádiónavigáció: Navigáció céljára használt rádió-helymeghatározás, beleértve az akadályokra történő figyelmeztetést is. RR S1.9 Rádió-helymeghatározás : Egy tárgy helyzetének, sebességének és/vagy egyéb jellemzőinek meg- határozása, vagy ezekre a paraméterekre vonatkozó információ megszerzése, a rádióhullámok terjedési tulajdonságainak felhasználásával. Aeronautical telecommunication service - Légiforgalmi távközlési szolgálat. Bármely légiforgalmi céllal nyújtott távközlési szolgálat. International telecommunication service - Nemzetközi távközlési szolgálat. Távközlési szolgálat különböző Államok hivatalai vagy állomásai között, vagy olyan mozgó állomások között, amelyek különböző Államokhoz tartoznak, vagy különböző Államokban vannak. 1.2 Állomások Aerodrome control radio station - Repülőtéri légiforgalmi irányítás rádióállomása. A repülőtéri irányítótorony és a légijárművek, vagy mozgó légiforgalmi állomások közötti rádiólevelezést biztosító állomás. Aeronautical fixed station - Légiforgalmi állandóhelyű állomás. A légiforgalmi állandóhelyű szolgálat állomása. Aeronautical station (RR S1.81)- Légiforgalmi állomás (RR S1.81). A légiforgalmi mozgó szolgálat földi állomása. Bizonyos esetekben a légiforgalmi állomás lehet például hajó fedélzetén, vagy tengeri bója fedélzetén is. Aeronautical telecommunication station - Légiforgalmi távközlési állomás. A légiforgalmi távközlési szolgálat állomása. AFTN communication centre - AFTN kommunikációs (távközlési) központ. Olyan AFTN állomás, amelynek elsődleges feladata a hozzá kapcsolt további AFTN állomásoktól (vagy állomásoknak) az AFTN forgalmazás átjátszása (közvetítése), vagy ismételt feladása. AFTN destination station - AFTN célállomás. Az az AFTN állomás, amelynek a közleményt és/vagy digitális adatokat megküldték, feldolgozásra, illetve a címzettnek történő kézbesítésre. AFTN origin station - AFTN feladó állomás. Az az AFTN állomás, amely a közleményt és/vagy digitális adatokat elfogadta ahhoz, hogy az AFTN hálózaton keresztül továbbítsa. AFTN station - AFTN állomás. Olyan állomás, amely a légiforgalmi állandóhelyű távközlési hálózat (AFTN) részét képezi és akként is üzemel, egy Állam fennhatósága vagy el1enőrzése alatt. Air-ground control radio station - Levegő-föld irányítási rádióállomás. Olyan légiforgalmi távközlési állomás, amelynek elsődleges feladata egy adott területen belül a légijárművek üzemeltetésével és irányításával kapcsolatos kommunikáció kezelése. 2007/70/II. szám Aircraft station (RR S1.83) - Légijármű-állomás (RR S1.83) A légiforgalmi mozgó szolgálat mozgó állomása, amely nem mentőtutaj-állomás, és amely légijármű fedélzetén van elhelyezve. Communication centre - Kommunikációs központ. Légiforgalmi állandóhelyű állomás, amely a hozzá közvetlenül kapcsolódó több más légiforgalmi állandóhelyű állomástól (vagy állomásnak) a távközlési forgalmazás átjátszását (közvetítését), vagy ismételt feladását végzi. Mobile surface station - Mozgó földi állomás. A légiforgalmi távközlési szolgálatban résztvevő állomás, amely nem légijármű-állomás, és amelyet mozgás közbeni, vagy előre nem meghatározott pontokon történő megállás közbeni használatra szánnak. Network station - Hálózati állomás. Rádiótávbeszélő hálózat részét képező légiforgalmi állomás. Radio direction finding (RR S1.12) - Rádió-iránymérés (RR S1.12). Rádió helymeghatározás, amelynek során rádióhullámok vételét használják fel egy állomás, vagy objektum irányának meghatározására. Radio direction-finding station (RR S1.91) - Rádió iránymérő állomás (RR S1.91) Rádió-iránymérést végző rádió helymeghatározó állomás. Megjegyzés: A rádió-iránymérés légiforgalmi alkalmazása a légiforgalmi navigációs szolgálat körébe tartozik. Regular station - Illetékes állomás. Az az állomás, amelyet rendes körülmények között az útvonal levegő-föld rádiótávbeszélő hálózatát alkotó állomások közül kiválasztottak arra, hogy a légijárművekkel összeköttetést tartson vagy azok adását vegye. Tributary station - Alárendelt állomás. Egy légiforgalmi állandóhelyű állomás, amely kaphat és küldhet közleményeket és/vagy digitális adatokat, de amely nem végez átjátszást, kivéve hasonló állomások kiszolgálása céljából, amelyek rajta keresztül lettek egy kommunikációs központhoz kapcsolva. 1.3 Összeköttetési módszerek Air-ground communication - Levegő-föld összeköttetés. Kétirányú összeköttetés a légijárművek és a föld felszínén található állomások, vagy helyszínek között. Air-to-ground communication - Levegő-föld irányú összeköttetés.. Egyirányú összeköttetés a légijárművektől a föld felszínén található állomások vagy helyszínek felé. Blind transmission - Vak-adás. Egy állomás adása egy másik állomásnak olyan körülmények között, amikor kétirányú összekötetést nem sikerült létrehozni, de feltételezik, hogy a hívott állomás képes venni az adást. Broadcast - Általános adás. A léginavigációval kapcsolatos tájékoztatások adása, amelyet nem egy konkrét állomásnak vagy állomásoknak címeznek. 2007/70/II. szám Duplex - Duplex. Olyan összeköttetés, amelyen keresztül két állomás között egyidejűleg mindkét irányban folyhat távközlés. Ground-to-air communication - Föld-levegő irányú összeköttetés. Egyirányú összeköttetés a föld felszínén található állomásoktól vagy helyszínektől a légijárművek felé. Interpilot air-to-air communication - Légijárművezetők közötti levegő-levegő összeköttetés. Kétirányú összeköttetés egy kijelölt levegő-levegő csatornán, mely lehetővé teszi a távoli, vagy óceáni területek fölött repülést végző, a VHF földi állomások hatótávolságán kívűl eső légijárművek számára, hogy egymás közt kicserélhessék a szükséges üzemeltetési információkat és elősegítsék az üzemeltetési problémák megoldását. Non-network communication - Hálózaton kívüli összeköttetés. Rádiótávbeszélő összeköttetés, melyet a légiforgalmi mozgó szolgálat egy állomása hajt végre, de amelyet nem egy rádiótávbeszélő hálózat részeként hajtanak végre. Radiotelephony network - Ráditávbeszélő hálózat Légiforgalmi rádiótávbeszélő állomások egy csoportja, amelyek ugyanazon csoportba tartozó rádiófrekvenciákon üzemelnek és figyelnek, és amelyek egy meghatározott módon segítik egymást abban, hogy biztosítsák a levegő-föld összeköttetés maximális megbízhatóságát és a levegő-föld forgalmazás elosztását. Readback - Visszaolvasás Egy eljárás, amely szerint a vevő állomás visszaismétli a vett közleményt, vagy annak egy megfelelő részét az adó állomásnak, abból a célból, hogy megerősítést nyerjen a közlemény pontos vételéről. Simplex - Szimplex Egy módszer, melyben két állomás között egyszerre csak egy irányban folyhat távközlés. Telecommunication (RR S1.3) – Távközlés (RR S1.3) Bármilyen jellegű jelek, jelzések, írások, képek és hangok, vagy bármiféle tartalom (átvitt jelé) továbbítása, kisugárzása, vagy vétele vezetéken keresztül, rádióhullámok útján, optikai módon, vagy egyéb elektromágneses rendszerek segítségével. 1.4 Iránymérés Homing - Iránykeresés, célra repülés Eljárás, melyben egy rádióállomás iránymérő berendezését használják egy másik rádióállomás adásának felhasználásával, ahol legalább az egyik állomás mozgó állomás, és ahol a mozgó állomás folyamatosan halad a másik állomás felé. Radio bearing - Rádió-irányszög. Egy meghatározott elektromágneses hullámforrás látszólagos iránya és egy vonatkoztatási irány közötti szög, ahogy azt egy rádió-iránymérő állomás meghatározta. Földrajzi rádió-irányszögről (true radio bearing) beszélünk akkor, ha a vonatkoztatási irány a földrajzi Észak. Mágneses rádióirányszögről (magnetic radio bearing) beszélünk akkor, ha a vonatkoztatási irány a mágneses Észak. 1.5 Távgépíró rendszerek Automatic relay installation - Automatikus átjátszó állomás. Olyan távgépíró berendezés (állomás), ahol automatikus berendezést alkalmaznak a közlemények átvitelére a bejövő és a kimenő vonalak között. 2007/70/II. szám Megjegyzés: Ez a megnevezés magába foglalja a teljesen automatikus és a fél-automatikus állomásokat is. Fully automatic relay installation - Teljesen automatikus átjátszó állomás. Olyan távgépíró berendezés (állomás), ahol egy bejövő közlemény közvetítési feladatainak értelmezése és az ebből következően szükséges kapcsolatok létrehozása - a közlemény újra-feladása céljából -, valamint minden egyéb rendes átjátszási tevékenység automatikusan történik, ezért kezelői beavatkozásra - a felügyeletet kivéve - nincs szükség. Message field - Közleménymező. Egy közlemény valamely kijelölt része, amely meghatározott adatelemeket tartalmaz. Semi-automatic relay installation - Félautomata átjátszó állomás. Olyan távgépíró állomás, ahol egy bejövő közlemény közvetítési feladatainak értelmezéséhez és az ebből következően szükséges kapcsolatok létrehozásához - a közlemény iújra-feladása céljából - kezelő személy beavatkozása szükséges, de ahol az átjátszással kapcsolatos minden egyéb rendes tevékenység automatikusan történik. Teletypewriter tape - Távgépíró szalag. Az a szalag, amelyen a jeleket az ötegységes Start-Stop kód segítségével, teljesen elválasztott perforációval (Chad Type) vagy részlegesen elválasztott perforációval (Chadless Type) rögzítik, távgépíró vonalakon történő továbbítás céljából. "Torn-tape" relay installation - Kézi ("tépett szalagos") átjátszó állomás. Olyan telex állomás, amelyben a közleményeket telex szalag formájában veszik és játsszák át, és ahol az átjátszással kapcsolatos minden tevékenységhez a kezelő beavatkozása szükséges. 1.6 Ügynökségek Aeronautical telecommunication agency - Légiforgalmi távközlési ügynökség. Egy ügynökség, amely a légiforgalmi távközlési szolgálat egy vagy több állomásának üzemeltetéséért felelős. Aircraft operating agency - Légijármű-üzemeltető ügynökség (járató). Az a személy, szervezet vagy vállalkozás, amely egy légijármű üzemeltetésével foglalkozik, vagy arra ajánlkozik. 1.7 Frekvenciák Primary frequency - Elsődleges frekvencia. Az a kijelölt rádiótávbeszélő frekvencia, amelyet egy légijármű elsődlegesen használhat a levegő-föld kommunikációra egy rádiótávbeszélő hálózatban. Secondary frequency - Másodlagos frekvencia. Az a kijelölt rádiótávbeszélő frekvencia, amely levegő-föld kommunikáció céljából egy légijármű részére tartalékként áll rendelkezésre egy rádiótávbeszélő hálózatban. 1.8 Adatkapcsolati összeköttetések Controller-pilot data link communications (CPDLC) – Légiforgalmi Irányító és Légijárművezető Közötti Digitálisi Adatcsere (CPDLC) A légiforgalmi irányító és a légijárművezető közötti távközlési módszer, ahol az ATC közleményeket adatátviteli összeköttetés segítségével továbbítják.. Current data authority – Az Adatkapcsolatot Jelenleg Biztosító Egység 2007/70/II. szám Egy olyan kijelölt földi rendszer, melyen keresztül a Légiforgalmi irányítás – légijárművezető közötti adatkapcsolati összeköttetési (CPDLC) párbeszéd létrehozása megengedett a pilótakabin és az adott légijármű irányításáért pillanatnyilag felelős légiforgalmi irányító között. Downstream data authority – A Soronkövetkező Adatkapcsolatot Biztosító Egység Egy, a jelenlegi adatkapcsolati egységtől különböző, kijelölt földi rendszer, amelyen keresztül a légijárművezető összeköttetésbe léphet egy illetékes ATC (Légiforgami Irányító) egységgel, abból a célból, hogy egy későbbi engedélyt beszerezhessen. Next data authority – Az Adatkapcsolatot Legközelebb Biztosító Egység Az a földi rendszer, amelyet az Adatkapcsolatot Jelenleg Biztosító Egység jelöl ki, abból a célból, hogy a későbbi összeköttetés és irányítás átadás megtörténhessen. 1.9 Vegyes meghatározások Aeronautical fixed circuit - Légiforgalmi állandóhelyű távközlési áramkör. A légiforgalmi állandóhelyű szolgálat (AFS) részét képező áramkör. Aeronautical fixed telecommunication network circuit - Légiforgalmi állandóhelyű távközlési hálózati (AFTN) vonal. A légiforgalmi állandóhelyű távközlési hálózat (AFTN) részét alkotó vonal. Aeronautical teleocommunication log - Légiforgalmi távközlési napló. Egy légiforgalmi távközlési állomás tevékenységéről készült feljegyzések. Air-report - Légi jelentés (AIREP jelentés). Levegőben lévő légijárműtől származó jelentés, amelyet a helyzetjelentésekre és az operatív és/vagy meteorológiai jelentésekre vonatkozó követelményeknek megfelelően állítottak össze. Megjegyzés. - Az AIREP űrlap ismertetését a PANS – RAC (Doc 4444) tartalmazza. Altitude - Tengerszint feletti magasság. Egy felületnek, pontnak vagy pontként értelmezett tárgynak a közepes tengerszinttől mért függőleges távolsága. ATS direct speech circuit - A Légiforgalmi Szolgálatok (ATS) közvetlen beszéd-üzemű vonala. A légiforgalmi állandóhelyű szolgálat (AFS) távbeszélő-összeköttetési vonala, amely a légiforgalmi szolgálatok (ATS) egységei közötti közvetlen információ cserére szolgál. Automatic telecommunication log - Automatikus távközlési napló (állomásnapló). Egy légiforgalmi távközlési állomás tevékenységéről elektronikus, vagy mechanikus eszközökkel készített feljegyzések. Flight level - Repülési szint. Egy azonos légnyomású pontokból álló felület (nyomásfelület), amelyet egy pontosan meghatározott nyomású referenciaszinthez, az 1013,2 hPa-hoz viszonyítanak, és amelyet a többi ilyen felületektől meghatározott légnyomás intervallumok választanak el.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes